วิชัย น้ำตาคลอ อำลาผู้บริหาร-ขรก. กรมการค้าภายใน หลังถูกนายกฯสั่งเด้ง
อธิบดีกรมการค้าภายใน มาอำลาผู้บริหารและ ขรก. หลังมีคำสั่งนายกฯ ย้ายไปสำนักนายกฯ พร้อมสอบปมการกักตุนหน้ากากอนามัย น้ำตาคลอ ภูมิใจที่ได้ทำงานร่วมกัน พูดติดตลก ห่วงตัวเองมากกว่าผู้สื่อข่าวรายงานจากกระทรวงพาณิชย์ว่า เมื่อเวลา 10.00 น. วันที่ 16 มี.ค.63 นายวิชัย โภชนกิจ อธิบดีกรมการค้าภายใน ได้เดินทางมายังห้องประชุมกรมการค้าภายใน ชั้น 6 กรมการค้าภายใน กระทรวงพาณิชย์ เพื่อฝากงานและอำลาข้าราชการ หลังจาก พล.อ.ประยุทธ์ จันทร์โอชา นายกรัฐมนตรี และ รมว.กลาโหม ได้ลงนามในคำสั่งสำนักนายกรัฐมนตรี เรื่อง ให้ข้าราชการมาปฏิบัติราชการสำนักนายกรัฐมนตรี โดยได้สั่งให้นายวิชัยมาปฏิบัติงานที่สำนักนายกฯ โดยไม่ขาดจากที่เดิม และให้มีการตรวจสอบเรื่องการกักตุนหน้ากากอนามัยทันทีที่นายวิชัยมาถึงที่ห้องประชุม ได้เดินเข้ามาทักทายสื่อมวลชนที่รอทำข่าวจำนวนมาก เมื่อผู้สื่อข่าวถามว่า เป็นห่วงอะไรหลังจากนี้ นายวิชัยได้กล่าวติดตลกว่า ห่วงตัวเองมากกว่า หลังจากนั้น นายวิชัย ได้เข้าไปในห้องประชุม ซึ่งข้าราชการกรมการค้าภายในที่เข้าร่วมประชุม และรอให้กำลังใจ ต่างซึมเศร้าไปตามๆ กันทั้งนี้ นายวิชัย กล่าวว่า มีบ้างที่ต้องรู้สึกน้อยใจ แต่หลังจากลาออกไปแล้ว จะมีผู้บริหารระดับสูงของกระทรวงพาณิชย์มาสานต่องานเรื่องราคาสินค้า ลดค่าภาระค่าครองชีพของประชาชน และประเด็นเรื่องหน้ากากอนามัยต่อจากตนเอง คือ นายฉัตรชัย ศักดิ์ศิลปชัย ผู้ตรวจราชการกระทรวงพาณิชย์ และนายพูนพงษ์ นัยนาภากรณ์ รองอธิบดีกรมพัฒนาธุรกิจการค้า ที่ปลัดกระทรวพาณิชย์ ได้ลงนามคำสั่งให้มาช่วยงานกรมเมื่อวันที่ 12 มี.ค.63จากนี้ไปมีภารกิจที่รอพวกเราต้องแก้ไขอีกมากมาย เหตุการณ์ที่เกิดขึ้นเป็นสิ่งที่ยากมากๆ และความเป็นไปได้ที่จะสำเร็จริบหรี่ เหมือนแค่ตะเกียบคู่เดียว ไปงัดไม้ซุง แต่ตนภูมิใจที่ทีมงานของตนได้ทำ และขอชื่นชมกับสิ่งที่ได้ร่วมทำกันมาผู้สื่อข่าวรายงานต่อว่า ระหว่างกล่าวอำลาข้าราชการ ผู้บริหารระดับสูงของกรม นายวิชัยน้ำตาคลอ และน้ำเสียงสั่นเครือจนไม่สามารถกล่าวต่อได้ และขอให้สื่อมวลชนออกจากห้องประชุมก่อน ก่อนที่จะกล่าวอำลาแก่ข้าราชการเป็นการภายในสำหรับ นายฉัตรชัย ศักดิ์ศิลปชัย ผู้ตรวจราชการกระทรวงพาณิชย์ และนายพูนพงษ์ นัยนาภากรณ์ รองอธิบดีกรมพัฒนาธุรกิจการค้า นั้น นายบุณยฤทธิ์ กัลยาณมิตร ปลัดกระทรวงได้ลงนามในคำสั่งกระทรวงที่ 229/2563 ให้มาช่วยปฏิบัติราชการที่กรมการค้าภายใน โดยไม่ขาดจากหน้าที่เดิม ลงนามเมื่อวันที่ 12 มี.ค. 2563.
อธิบดีกรมการค้าภายใน มาอำลาผู้บริหารและ ขรก. หลังมีคำสั่งนายกฯ ย้ายไปสำนักนายกฯ พร้อมสอบปมการกักตุนหน้ากากอนามัย น้ำตาคลอ ภูมิใจที่ได้ทำงานร่วมกัน พูดติดตลก ห่วงตัวเองมากกว่า
กักตุนหน้ากากอนามัย,วิชัย โภชนกิจ,เด้งอธิบดีกรมการค้าภายใน,อำลาข้าราชการ,กรมการค้าภายใน,หน้ากากอนามัย,สอบกักตุนหน้ากาก,ข่าวทั่วไป